stanford-oval/wikipedia huggingface dataset:
Bringet dem Herrn Ehre seines Namens, רי"ב 148
הערות שוליים

↑  ביוגרפיה של באך באתר אוניברסיטת חרונינגן
↑  ביוגרפיה של באך באתר אוניברסיטת חרונינגן
↑  על קנטטות באך, עמוד 6
↑  רשימת פרסומי באך באתר IMSLP
↑  לוקס, י"ד, 1-11
↑  ספר תהלים, פרק כ"ט, פסוק ב'
↑  ספר תהלים, פרק מ"ב, פסוק ב'
↑  רשימת ההקלטות באתר קנטטות באך
| --- | --- |
בקרת זהויות :  NLI: 987007576987205171  BnF: cb13909500p (data)  GND: 300008473  LCCN: no90015402  MusicBrainz work: 37e710bc-0f47-4961-b2b9-ed49ceef815b  NLA: 35520474  VIAF: 181238592   WorldCat (עם VIAF): 181238592
Heathen

Heathen (בעברית: עובד אלילים) הוא אלבום האולפן ה-22 של המוזיקאי הבריטי דייוויד בואי שיצא בשנת 2002.
הפקה

האלבום מסמן את שיבת שיתוף הפעולה בין בואי לבין טוני ויסקונטי, המפיק המוזיקלי עמו עבד בואי על אלבומיו הבולטים במהלך שנות ה-70. עבודתם המשותפת על אלבום זה, נועד להשיב את בואי אל קדמת הבמה בשוק המוזיקה בארצות הברית, ומהווה את עבודתם הראשונה יחד לאחר הפסקה של 22 שנה, מאז האלבום Scary Monsters (and Super Creeps) שיצא בשנת 1980. הבחירה בוויסקונטי הוכיחה את עצמה, והאלבום הגיע למקום ה-14 במצעדי האלבומים בארצות הברית, וכן זכה לתשבחות מצד מבקרי המוזיקה ומעריציו. את האלבום בשונה מאלבומים אחרים שיצר בואי עד אותה עת, לא ליוו קליפים לאף אחד מהשירים. בואי הסביר זאת בראיון כי הוא הגיע לגיל שאין עוד צורך שהוא יופיע בטלוויזיה. יחד עם זאת, ב-2011 עלה בערוץ היוטיוב הרשמי של בואי, קליפ לשיר Slow Burn שצולם בעת ההקלטה באולפן.
האלבום מכר למעלה מ-2 מיליון עותקים בעולם ושהה למעלה מ-4 חודשים במצעדים הבריטים.
במקור, הקליט בואי את אלבומו Toy שיועד לצאת בשנת 2000 או 2001. Toy היה אמור להיות מורכב ממספר שירים חדשים ומרביתו מחידושים לשירים משנות ה-60. על אף שהאלבום לא יצא, כמה משיריו, יצאו בדרכים שונות. באלבום Heathen נכללו שניים מהשירים: Afraid ו-Slip Away. שירים נוספים יצאו כצידי ב' בסינגלים שליוו את האלבום.
מרבית הטקסטים המופיעים באלבום עוסקים בעתיד האנושות. נושא זה בולט במיוחד בשירים: Slow Burn, Afraid, A Better Future .
באלבום מתארחים בנגינה מספר מוזיקאים ובהם פיט טאונסנד מלהקת המי, דייב גרוהל, סולן להקת פו פייטרס; ג'ורדן רודס, קלידן להקת דרים ת'יאטר; קריסטין יאנג, פסנתרנית; טוני לווין, נגן הבס של להקת קינג קרימזון .
האלבום כולל שלוש גרסאות כיסוי לשירים ישנים: Cactus של להקת הפיקסיז, I've Been Waiting for You של הזמר ניל יאנג, ו-I Took a Trip on a Gemini Spaceship של הזמר הטקסני Legendary Stardust Cowboy.
שירי האלבום

כל השירים נכתבו והולחנו על ידי דייוויד בואי, אלא אם צוין אחרת.
שירי האלבום > רשימת שירים

| מס' | שם | משך |
| --- | --- | --- |
| 1. | Sunday  | 4:45 |
| 2. | Cactus (פרנק בלאק)  | 2:54 |
| 3. | Slip Away  | 6:05 |
| 4. | Slow Burn (ניל יאנג)  | 4:41 |
| 5. | Afraid  | 3:28 |
| 6. | I've Been Waiting for You  | 3:00 |
| 7. | I Would Be Your Slave  | 5:14 |
| 8. | I Took a Trip on a Gemini Spaceship (נורמן קארל אודם - לג'נדרי סטארדאסט קאובוי)  | 4:04 |
| 9. | 5:15 The Angels Have Gone  | 5:00 |
| 10. | Everyone Says 'Hi  | 3:59 |
| 11. | A Better Future  | 4:11 |
| 12. | Heathen (The Rays)  | 4:16 |
| 13. | Wood Jackson (בונוס מהמהדורה היפנית)  | 4:48 |
קרדיטים

דייוויד בואי - שירה, קולות, גיטרה, קלידים, כלי הקשה, סקסופון
אריל סילק - גיטרה
מייק גרסון - פסנתר
דייוויד תורן - גיטרה
גייל אן דורסי - קולות
סטרלינג קמבל - תופים
מאת' צ'מברלין - תופים
קאת'רין ראסל - קולות
טוני ויסקונטי - בס, גיטרה, קלידים, קולות
גארי לאונרד - גיטרה
מארק פלטי - בס, גיטרה
מאריו ג'. מקנולט - כלי הקשה, תופים
קרלוס אלומר - גיטרה
Brighter Days

Brighter Days הוא אלבום הבכורה של הדי ג'יי והמפיק מוזיקלי הבריטי סיגלה. האלבום יצא לאור ב-28 בספטמבר 2018, על ידי חברות התקליטים קולומביה רקורדס ומיניסטרי אוף סאונד.
רשימת שירים

| Brighter Day> מס' | Brighter Day> שם | Brighter Day> משך | Brighter Day>  | Brighter Day>  | Brighter Day>  | Brighter Day>  | Brighter Day>  | Brighter Day>  | Brighter Day>  |
| --- | --- | --- | --- | --- | --- | --- | --- | --- | --- |
| 1. | Brighter Days (בהשתתפות פול מסיינט פול אנד דה ברוקנן בונס)   | 4:00 |  |  |  |  |  |  |  |
| 2. | Came Here for Love (ביחד עם אלה אייר)   | 3:23 |  |  |  |  |  |  |  |
| 3. | Feels like Home (ביחד עם שון פול ופיוז ODG בשיתוף קנט ג'ונס)   | 3:39 |  |  |  |  |  |  |  |
| 4. | Just Got Paid (ביחד עם אלה אייר ומייגן טריינור בשיתוף פרנץ' מונטנה)   | 3:40 |  |  |  |  |  |  |  |
| 5. | We Don't Care (ביחד עם The Vamps)   | 3:27 |  |  |  |  |  |  |  |
| 6. | You Don't Know Me (ביחד עם פלו ריידה ושון פרנק בשיתוף דיילאני ג'יין)   | 3:14 |  |  |  |  |  |  |  |
| 7. | Somebody (ביחד עם HRVY ונינה נסביט)   | 3:43 |  |  |  |  |  |  |  |
| 8. | Lullaby (ביחד עם פאלומה פיית')   | 3:24 |  |  |  |  |  |  |  |
| 9. | Ain't Giving Up (ביחד עם קרייג דייוויד)   | 2:37 |  |  |  |  |  |  |  |
| 10. | What You Waiting For (בהשתתפות קיילי מינוג)   | 4:13 |  |  |  |  |  |  |  |
| 11. | Sweet Lovin' (בהשתתפות ברין כריסטופר)   | 3:22 |  |  |  |  |  |  |  |
| 12. | Revival (בהשתתפות צ'יט קודס ו-MAX)   | 3:11 |  |  |  |  |  |  |  |
| 13. | Give Me Your Love (השתתפות ג'ון ניומן ונייל רוג'רס)   | 3:28 |  |  |  |  |  |  |  |
| 14. | All for Love (בהשתתפות קודאליין)   | 3:55 |  |  |  |  |  |  |  |
| 15. | Say You Do (בהשתתפות אימאני ויליאמס ודי ג'יי פרש)   | 3:22 |  |  |  |  |  |  |  |
| 16. | Easy Love  | 3:47 |  |  |  |  |  |  |  |
| משך כולל: | משך כולל: | 56:22 |  |  |  |  |  |  |  |
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 63 |
|  אירלנד | מצעד האלבומים האירי | 20 |
|  הממלכה המאוחדת | מצעד האלבומים הבריטי | 14 |
|  הממלכה המאוחדת | מצעד הדאנס הבריטי | 1 |
|  סקוטלנד | מצעד האלבומים הסקוטי | 26 |
|  פלנדריה | אולטראטופ 50 | 102 |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |
| --- | --- | --- |
|  הממלכה המאוחדת | מצעד האלבומים הבריטי | 85 |
נתוני מכירות

| מדינה | תואר | מכירות |
| --- | --- | --- |
| פולין (ZPAV) | זהב | 10,000 |
| הממלכה המאוחדת (BPI) | זהב | 100,000 |
הערות שוליים

↑  סיגלה, סטיב מנובסקי, יוהכים יארל, שון פרק, קלינגייד, The White N3rd, ג'רי ברנס, קאטפאזר, אלכסנדר היילי, ג'ו אשוורת', וז קלרק, טרבור דאהל, The Invisible Men, הל ריטסון
↑  @SigalaMusic (20 בספטמבר 2018). "#BrighterDays out NEXT FRIDAY ☀😎" (Tweet). נבדק ב-21 בספטמבר 2018 – via Twitter. {{cite web}}:  (עזרה)
↑  Kheraj, Alim (24 במאי 2018). "Sigala announces the release date of his debut album". Official Charts Company. ארכיון מ-2018-07-08. נבדק ב-24 במאי 2018. {{cite news}}:  (עזרה)
| סיגלה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Brighter Days • Every Cloud |  |
| סינגלים | "Easy Love" • "Sweet Lovin'" • "Say You Do" • "Give Me Your Love" • "Ain't Giving Up" • "Only One" • "Show You Love" • "Came Here for Love" • "Lullaby" • "Feels like Home" • "We Don't Care" • "Just Got Paid" • "Wish You Well" • "We Got Love" • "If We Never Met" • "Heaven on My Mind" • "Lasting Lover" • "You for Me" • "Melody" • "Stay the Night" • "All by Myself" |  |
| השתתפות בסינגלים | "Don't Need No Money" |  |
| --- | --- |
בקרת זהויות :  MusicBrainz release group: 1539f9eb-05c2-4532-b8f4-b6763a22abbc 
ערך זה הוא קצרמרבנושא אלבומים. אתם מוזמנים לתרום לוויקיפדיה ו.
תרומה (הלכה)

| --- | --- |
 מקרא:  תרומה גדולה - דברים, י"ח, ד' תרומת מעשר - במדבר, י"ח, כ"ה–ל"ב חלה - ספר במדבר, פרק ט"ו, פסוקים י"ח–כ"א ביכורים - שמות, כ"ג, י"ט ודברים, כ"ו, א'–י"א
 משנה:  סדר זרעים, מסכת תרומות, מסכת חלה, ומסכת ביכורים.
 תלמוד ירושלמי:  מסכת חלה
 משנה תורה:  הלכות תרומות הלכות ביכורים ושאר מתנות כהונה שבגבולין פרקים ב'-ח'
 שולחן ערוך:  יורה דעה הלכות, חלה - סימנים שכ"ב-ש"ל ותרומות ומעשרות - סימן של"א
 ספרי מניין המצוות:  תרומה גדולה - ספר המצוות, עשה קכ"ו תרומת מעשר - ספר המצוות, עשה קכ"ט חלה - ספר המצוות, עשה קל"ג ספר החינוך, מצווה שפ"ה ביכורים - ספר המצוות, עשה קכ"ה, לאו קמ"ח ספר החינוך, מצווה צ"א, מצווה תמ"ט
 
בהלכה, תרומה היא שם כולל למאכלים הבאים מהצומח שניתנים לכהן כחלק ממתנות כהונה ונאכלים בטהרה, הכוללים: תרומה גדולה, תרומת מעשר, חלה וביכורים. כאשר ברבים מהמקרים הכוונה בעיקר לקדשי הגבול הנאכלים בכל מקום, שהם: תרומה גדולה, תרומת מעשר וחלה (בניגוד לביכורים, שנאכלים בירושלים בלבד). מהתורה חיוב נתינת התרומה לכהן הוא רק מיבול הארץ, והיא ממצוות התלויות בארץ.
בהלכות טומאה וטהרה, תרומה היא גם שם מושאל לדרגת טומאה הנקראת "שלישי לטומאה", שהתרומה נטמאת עד שלישי, טומאה הקיימת רק בתרומה ובקודש.
רקע וטעם המצווה

התרומה ניתנת לכהנים כחלק ממתנות כהונה שעלים נאמר בפסוק: ”וַיְדַבֵּר יְהוָה אֶל אַהֲרֹן וַאֲנִי הִנֵּה נָתַתִּי לְךָ אֶת מִשְׁמֶרֶת תְּרוּמֹתָי לְכָל קָדְשֵׁי בְנֵי יִשְׂרָאֵל לְךָ נְתַתִּים לְמָשְׁחָה וּלְבָנֶיךָ לְחָק עוֹלָם. זֶה יִהְיֶה לְךָ... כֹּל תְּרוּמֹת הַקֳּדָשִׁים אֲשֶׁר יָרִימוּ בְנֵי יִשְׂרָאֵל לַיהוָה נָתַתִּי לְךָ וּלְבָנֶיךָ וְלִבְנֹתֶיךָ אִתְּךָ לְחָק עוֹלָם בְּרִית מֶלַח עוֹלָם הִוא לִפְנֵי יְהוָה לְךָ וּלְזַרְעֲךָ אִתָּךְ” (ספר במדבר, פרק י"ח). התרומה ניתנת לשימושה הרגיל כאשר הכהן בטהרה. כיום התרומה (שמקודשי הגבול) מופרשת ולא תמיד ניתנת לכוהנים כיוון שאינם יכולים לאכלה בטהרה, אולם בעבר כשניתן היה לאכלה בטהרה היא ניתנה לכהנים לאכילה ושימוש, וכן בעתיד שיהיה ניתן לשמור על הטהרה, היא תינתן לכוהנים לאכילה. אף שהתרומה נועדו לאכילת כהנים בטהרה, גם כאשר היא טמאה עדין חובה להביאה לכהן שיכול להשתמש בה להסקה ותאורה ולהאכלת בהמתו, שנלמדת מדרשת הפסוק במסכת שבת, וכך פוסק זאת הרמב"ם: ”התרומה לכהן בין טהורה בין טמאה אפילו נטמא הדגן או התירוש כולו קודם שיפריש הרי זה חייב להפריש ממנו תרומה בטומאה וליתנה לכהן שנאמר "ואני נתתי לך את משמרת תרומותי" אחת טהורה ואחת טמאה הטהורה נאכלת לכהנים והטמאה יהנו בשריפתה אם היה שמן מדליקין אותו ואם היה דגן וכיוצא בו מסיקין בו את התנור.” (משנה תורה לרמב"ם, ספר זרעים, הלכות תרומות, פרק ב', הלכה י"ד)
התרומה נקראת גם ראשית כי היא מסמלת את הרצון לנתינה של כל ההתחלות לאל, כפי שכותב הרמב"ם: ”נוהג מנהג התרומה והחלה והביכורים וראשית הגז שהוא ליתן ראשית כל דבר לאלוה” ("מורה נבוכים" בתרגום אבן תיבון, חלק ג פרק לט).
הגדרה ומקורות המושג

הדברים הנקראים תרומה מופעים בפסוקים כאשר תרומה הגדולה ותרומת מעשר וחלה נלמדים מפשט הכתוב וביכורים על ידי לימוד של חז"ל.
תרומה גדולה - ”וְזֶה־לְּךָ֞ תְּרוּמַ֣ת מַתָּנָ֗ם לְכָל־תְּנוּפֹת֘ בְּנֵ֣י יִשְׂרָאֵל֒ לְךָ֣ נְתַתִּ֗ים וּלְבָנֶ֧יךָ וְלִבְנֹתֶ֛יךָ אִתְּךָ֖ לְחָק־עוֹלָ֑ם כָּל־ טָה֥וֹר בְּבֵיתְךָ֖ יֹאכַ֥ל אֹתֽוֹ. כֹּ֚ל חֵ֣לֶב יִצְהָ֔ר וְכָל־חֵ֖לֶב תִּיר֣וֹשׁ וְדָגָ֑ן רֵאשִׁיתָ֛ם אֲשֶׁר־יִתְּנ֥וּ לַֽיהֹוָ֖ה לְךָ֥ נְתַתִּֽים. בִּכּוּרֵ֞י כָּל־אֲשֶׁ֧ר בְּאַרְצָ֛ם אֲשֶׁר־יָבִ֥יאוּ לַיהֹוָ֖ה לְךָ֣ יִהְיֶ֑ה כָּל־טָה֥וֹר בְּבֵיתְךָ֖ יֹאכֲלֶֽנּוּ.” (במדבר פרק יח)
תרומת מעשר - ”וְאֶל הַלְוִיִּם תְּדַבֵּר וְאָמַרְתָּ אֲלֵהֶם כִּי תִקְחוּ מֵאֵת בְּנֵי יִשְׂרָאֵל אֶת הַמַּעֲשֵׂר אֲשֶׁר נָתַתִּי לָכֶם מֵאִתָּם בְּנַחֲלַתְכֶם וַהֲרֵמֹתֶם מִמֶּנּוּ תְּרוּמַת יְהוָה מַעֲשֵׂר מִן הַמַּעֲשֵׂר.” (במדבר פרק יח)
חלה - ”וְהָיָה בַּאֲכָלְכֶם מִלֶּחֶם הָאָרֶץ תָּרִימוּ תְרוּמָה לַיהוָה. רֵאשִׁית עֲרִסֹתֵכֶם חַלָּה תָּרִימוּ תְרוּמָה כִּתְרוּמַת גֹּרֶן כֵּן תָּרִימוּ אֹתָהּ. מֵרֵאשִׁית עֲרִסֹתֵיכֶם תִּתְּנוּ לַיהוָה תְּרוּמָה לְדֹרֹתֵיכֶם.” (במדבר טו)
ביכורים - ”לֹא תוּכַל לֶאֱכֹל בִּשְׁעָרֶיךָ מַעְשַׂר (מעשר שני) דְּגָנְךָ וְתִירֹשְׁךָ וְיִצְהָרֶךָ וּבְכֹרֹת בְּקָרְךָ וְצֹאנֶךָ וְכָל נְדָרֶיךָ אֲשֶׁר תִּדֹּר וְנִדְבֹתֶיךָ וּתְרוּמַת יָדֶךָ.” (דברים יב יז) ואמרו חז"ל ”תניא: ותרומת ידך - אלו ביכורים ” (בבלי מעילה טו ב)
בספרות חז"ל המושג תרומה משמש לעיתים את כל סוגי הדברים שנכללים בערך תרומה, בהרבה מהמקרים הכוונה רק לתרומה גדולה או ביחד עם תרומת מעשר או גם חלה, ואז נקראים גם קדשי הגבול. כאשר ישנן מספר הקבלות מפורשות בין סוגי התרומה בדומה ובשונה. הרמב"ם הטיב להגדיר את המושג בספרו משנה תורה: ”תרומה גדולה ותרומת מעשר והחלה והבכורים כולן נקראו תרומה.” (ספר זרעים, הלכות תרומות, פרק ט"ו, הלכה כ' )
דיני התרומה > האכילה והשימוש בתרומה

התרומה ניתנת לכהן מיוחס, לאכילה שתייה וסיכה בטהרה, אכילתה היא מצווה מן התורה, וחשובה כעבודה במקדש. ורשאי לחולקה עם אשתו בנותיו הרווקות עבדיו הכנענים ובהמותיו (וכמובן, כהנים אחרים). לכהן זכות לתת במתנה או למכור את התרומה גם לא לכהן. דין תרומה טמאה הוא השמדה, אך עם זאת, רשאי הכהן להפיק הנאה מהתרומה בשעת השמדתה, כל עוד זוהי צורה רגילה לאותה תרומה כגון האכלת שעורים לבהמה, או הדלקת נר בשמן זית הנקרא בחז"ל "שמן שרפה".
דיני התרומה > החייבים בנתינה

חובת ההפרשה למרות מה שנראה במחשבה ראשונה שמוטל רק על ישראל או לוי, היא על כולם כולל הכהנים אלא שהכוהנים מפרשין ויכולים לתת לעצמן את ההפרשה וכן כהן שמביא ביכורים צריך גם לקרוא.
דיני התרומה > איסורים בתרומה

אכילת תרומה כאשר הכהן או המאכל טמא, ואכילת תרומה בטהרה על ידי כהן ערל (שאינו מהול) או חלל ואכילה על ידי זר (שאינו כהן)}, אסורה מהתורה והעונש על כך הוא מיתה בידי שמים ואסורה אכילת ביכורים מחוץ לירושלים, או לפני הנחה. וכן קיים איסור לטמא תרומה טהורה בארץ ישראל, כשם שאסור לטמא את הקדשים. ואסור לאבד תרומה או לגרום לה הפסד דוגמה: בישול יין וממילא אידוי של המים הנמצאים בו ומיעוט התרומה.
חיוב מלקות (שמסמל איסור לאו) לאדם שאכל תרומה חל על ערל, זר, וכהן טמא שאוכל תרומה טהורה, (כאשר התרומה טמאה לא חל חיוב מלקות, דוגמת כהן טמא שאוכל טמא וכהן טהור שאוכל טמא). ובביכורים גם כהן טהור שאוכל ביכורים טמאים (בניגוד לתרומה), והאוכל מחוץ לירושלים, ואם אכל לפני הנחה במקדש, לוקה.
איסור נוסף קל יותר, הוא שאסור לאכול תרומה באותו שולחן עם אדם שאסור לו לאכול בתרומה ואוכל מאכל אחר, בדומה לאיסור לאכול בשר וחלב באותו השולחן לשני אנשים שונים.
דיני התרומה > קרן וחומש

זר שאכל תרומה בשוגג אפילו כאשר היא טמאה או אם אכל במזיד תרומה טהורה ללא התראה, עליו לשלם לכהן את שווי המאכל "הקרן", ולהוסיף עליו קנס של "חומש" - 25% משווי הקרן. תשלום הקרן ניתן לאותו הכהן שהתרומה הייתה שלו מכיוון שהתרומה היא שלו והיא נלקחה ממנו צריך להשיב לו אותה, ותשלום החומש ניתן לכל כהן מכיוון שהוא קנס, וכן התשלום צריך להיות מאותו סוג הדבר שנלקח. הקרן והחומש שניתנים לכהן שווים לתרומה בכל דיניה, והכהן לא יכול למחול ולא לקבלם. חיוב התשלום חל רק כאשר השימוש בתרומה היה בדרך הרגילה אולם כאשר השימוש בה לא היה כדרכו כדוגמת: סיכת יין, או שהאכילה הזיקה לאדם שאכלה, משלמים רק את הקרן. כאשר אכלו את התרומה במזיד והיא הייתה טמאה התשלום הוא רק "דמי עצים" מכיוון שגם הכהן היה יכול רק ליהנות משריפתה בלבד.
דיני התרומה > מדומע

עבור מי שאינו כהן, תרומה נחשבת לאיסור אכילה. מפני חשיבותה של התרומה, חכמים הוסיפו כלל לפיו במקרה שמתערבת תרומה עם שאר אוכלים מותרים מאותו הסוג, לא מספיק רוב של מזון היתר כנגד התרומה, אלא נדרש שיהיה פי 100 מכמות התרומה, כאשר התערבה התרומה עם פחות ממאה כנגדה הכל נקרא מדומע ואסור באכילה, את המדומע ניתן למכור לכהן במחיר זול (מכיוון שמותרת רק לכהנים שוויה מועט) חוץ משווי מה שנפל, שכן הוא שייך לכהן. כאשר המאכלים המעורבבים אינם מאותו סוג, הכל נאסר רק אם התרומה נותנת טעם בשאר המאכלים. כל סוגי התרומה מצטרפים אחד עם השני ונחשבים כדבר אחד, לדוגמה: תמר מתרומה גדולה ותמר של ביכורים חייבים מאתיים תמרים נוספים כדי לבטלן. סיבת חומרה זו שהחמירו חכמים בתרומה, שהביטול הוא במאה, נלמדת מתרומת מעשר שגם שהיא רק אחד ממאה והיא אוסרת את כל התבואה עד שמפרישים אותה, כך בכל התרומות ישמר אותו היחס.
בביכורים ישנו דין מיוחד שכאשר התערבב הפרי בירושלים, גם אם יש פי מאה מהם באותו המאכל, הכל נאסר לזרים כדין דבר שיש לו מתירין.
דיני התרומה > גידולי תרומה

אחת מתקנות חכמים שנתקנו כחלק מי"ח דבר היא התקנה "גידולי תרומה - תרומה". מדאורייתא צמחים שגדלו מזרעי תרומה דינם כחולין, אך חכמים תיקנו שיהא דינם כתרומה. בטעם התקנה מובאות בתלמוד שתי דעות. לדעת רבי חנינא הטעם הוא משום חשש שישראלים ימנעו מלתת את התרומה לכהן, כיון שיוכלו להשאיר את הזרעים בידם ולגדל מהם יבולים. לעומתו לדעת רבא הטעם הוא משום תרומה טמאה שבידי הכהן, שיש חשש שמא ישאיר הכהן את התרומה הטמאה אצלו על דעת לזרוע אותה ולזכות ביבוליה, ובזמן שבינתיים עלול הכהן להיכשל באכילת תרומה טמאה. על גידולי גידולים של תרומה לא גזרו והם נשארו בהיתרם.
דיני התרומה > הדומים לתרומה

מנחות שהוקדשו אך עדיין לא קדשו בכלי, ולחמי התודה או לחמי הרקיקים של הנזיר שהקרבן שלהם עדיין לא נשחט, דינם כתרומה לעניין הטומאה שנטמאים עד שלישי. הלחם שמרימים לכהנים מקרבן התודה דינו כספק תרומה לעניין איסור האכילה לזרים בעקבות הסתפקות חז"ל בתלמוד לגביו, ולכן אין חייבים עליו מיתה וחומש ואין בו דין מדומע.
המשותף והשונה בסוגי התרומות

על פי מה שיוצא מטבלה רואים שלביכורים יש את הדינים הכי יוצאי דופן מבין כל סוגי התרומות.
| הדין | תרומה גדולה | תרומת מעשר | חלה | ביכורים |
| --- | --- | --- | --- | --- |
ביטול ב-1:100: כולם בטלים במאה וצריך להביא לכהן כנגד מה שאבד
הערב שמש: כהן שנטמא חייב לחכות לאחר הטבילה עד השקיעה
חיוב מיתה קרן וחומש: כן, וכולם מצטרפים אחד עם השני לכמות מינימלית (כזית) כדי לחייב
| תחילת חיוב אחריות ומיתה | לאחר ההפרשה וקריאת שם | לאחר ההפרשה וקריאת שם | לאחר ההפרשה וקריאת שם | עד שמביא לירושלים |
| מקסימום נתינה | חייבים לתת משהו אבל אסור לתת הכל | חייבים לתת משהו אבל אסור לתת הכל | חייבים לתת משהו אבל אסור לתת הכל | ללא מקסימום |
| נוסח הברכה | לאכול תרומה | לאכול תרומה | לאכול תרומה | לאכול ביכורים |
| כהן טהור שאכל תרומה טמאה | פטור ממלקות | פטור ממלקות | פטור ממלקות | לוקה |
| קיום בזמן הזה מדרבנן | כן | כן | כן | לא |
| נקראים קדשי הגבול נאכלים בכל מקום ונוהגים גם שאין מקדש | כן | כן | כן | לא, נאכל רק בירושלים  ומתחלק לאנשי המשמר ונוהג רק בזמן המקדש |
| סוג יבול | מכל הסוגים | מכל הסוגים | חמשת מיני דגן | שבעת המינים |
| מתקיים בחו"ל מדרבנן | לא, אבל מתקיים בארצות הסמוכות לישראל | לא, אבל מתקיים בארצות הסמוכות לישראל | כן | לא |
| מתקיים בשמיטה, הפקר,  מתנות עניים, ושליש גידול | לא | לא | כן | לא |
| כמות ההפרשה מינימלית | 1/60 - 1.67% | 1/10 - 10% | 1/24 כ-4% | 1/60 - 1.67% |
| מפרשים מטהור על טמא | לא | כן | לא | כן |
| מפריש לא מן המוקף | לא | כן | לא | כן |
הטהרה בתרומה

תרומה שנטמאה בכל אחד מדרכי ההיטמאות אסורה באכילה ודינה השמדה, בין אם מאב הטומאה, ראשון לטומאה או שני לטומאה ואפילו שהתרומה נהיית רק בדרגת שלישי לטומאה. כאשר התרומה נטמאת ממשהו שדרגת טומאתו היא שני לטומאה התרומה הופכת לשלישי לטומאה שזו טומאה שקיימת רק בתרומה ובחמורים ממנה. תרומה שטמאה בדרגת ראשון ושני טמאה, ומטמאת גם דברים אחרים, ובדרגת שלישי היא טמאה ומטמאת רק קודש וחטאת.
בחלה יש דין מיוחד שכאשר העיסה ספק נטמאה לפני ההפרשה מטומאה של לפחות ראשון אף על פי שעכשיו דינה כחולין (שבספק טומאה טהור) מחמירים בחלה המופרשת ממנה שדינה יהיה לתלות.
הטהרה בתרומה > טומאות מדרבנן > נטילת ידיים

בעקבות גזירת חכמים הקרויה "טומאת ידיים",ידיים שנגעו בראשון לטומאה או בכתבי הקודש ואפילו סתם ידיים טמאות (בדרגת שני לטומאה), כאשר רוצים לאכול תרומה או אפילו רק כדי לגעת בתרומה חייבים לטהר את הידיים על ידי נטילת ידיים בכלי, או טבילת הידיים במקווה. תרומה שנגעו בה בסתם ידיים דינה השמדה, אך על פי שזה גזירה דרבנן. כל הדינים שיש בנטילת ידיים ללחם קיים בתרומה, חוץ מדין מיוחד שקיים בנטילה לתרומה, שהוא שלאחר שנוטלים ידיים פעם אחת צריך לחזור וליטול שוב, מכיוון שהמים הראשונים שנשפכו על היד נטמאו וצריך להעביר אותם מהיד. כאשר אין מים ניתן לעטוף את הידיים בבד כדי לא לטמא את התרומה. במקרה שקיים ספק בטומאת הידיים מתייחסים לתרומה כטהורה. מצוות נטילת ידיים בימנו מגיע בעקבות דין נטילת ידיים לתרומה.
הטהרה בתרומה > טומאות מדרבנן > אכילת ושתיית מאכלים טמאים

מכיוון שאוכל ומשקה אינם נעשים "אב הטומאה", מן התורה אין הם מטמאים אדם. חכמים החמירו, שהאוכל או שותה דברים טמאים נעשה בכך טמא טומאה קלה, במדרגת "שני לטומאה", והוא אסור לאכול תרומה או לנגוע בה עד שיטבול במקווה (אך אינו צריך לחכות להערב שמש). במקרה שאכל תרומה בדרגת שלישי אינו יכול לאכול תרומה אך מותר לו לגעת בתרומה. הסיבה לכך היא שקיים חשש שאדם שאוכל תרומה יאכלנה תוך כדי אכילת חולין טמאים, ואפשר שחלקי המזון יגעו זה בזה בתוך פיו והתרומה תיטמא.
הטהרה בתרומה > טומאות מדרבנן > רחיצה במים שאובים

מי שטובל את רוב גופו במים שאובים (הפסולים למקווה), או שופך על רוב גופו מים (בכמות של שלושה לוגים, ליטר אחד בערך) - נטמא טומאה קלה, במדרגת "שני לטומאה", ואסור לו לאכול תרומה או לנגוע בה, עד שיטבול במקווה כשר (אך אינו צריך לחכות להערב שמש). הסיבה לכך היא כדי שאנשים לא יחשבו שרחיצה במים מטהרת.
הטהרה בתרומה > טומאות מדרבנן > הכוונה והיסח הדעת

מעלה שעשו חכמים היא שאדם שטבל או נטל ידיו צריך להתכוון לתרומה ואם לא התכוון צריך לטבול שוב. וכן מגזירת חז"ל אדם שטבל כדי לאכול תרומה והתחרט מלאכול נחשב כטמא עד שיטבול שוב (אך אינו צריך לחכות להערב שמש), סיבת הדין שקיים חשש שמכיוון שהסיח דעתו לא שם לב שנטמא. וכן בנטילת ידיים שהתחרט מלאכול ידיו נחשבות טמאות.
וכן אשה לפני שאוכלת תרומה, צריכה לבדוק את עצמה שלא יצא ממנה דם.
הטהרה בתרומה > טומאות מדרבנן > ספקות בתרומה

ישנן שישה ספקות שבמגע (או בכל אחד מדרכי ההיטמאות) עם התרומה היא נטמאת ודינה השמדה אף על פי שזה ספק ואסור להשחית תרומה חז"ל החמירו בתרומה, אבל בספק ספיקא לא משמידים אלא תולים דוגמה: אם הוא מתלבט אם התרומה נגעה באחד מאלו, אז יש ספק על גבי הספק הקודם.
בית הפרס - שדה שנחרש בו קבר ולא ידוע על כל מקום העצמות.
עפר שמגיע מארץ העמים - גזירת חז"ל שהעפר טמא שמא קברו בו הגויים.
בגדים של עם הארץ - שיש חזקה על הבגדים שהם טמאים.
כלים שנמצאים ולא ידוע טומאתם - כלים שנמצאים ברשות הרבים (חוץ מירושלים) ולא ידוע להם טומאה נחשבים כטמאים.
רוק שלא ידוע מקורו - רוק שנמצאים ברשות הרבים ולא ידוע להם טומאה נחשבים כטמאים.
שתן של אחד מהטמאים מעורב בשתן של בהמה - משקים שיוצאים מיולדת, נידה, זב, וזבה, מטמאים. במקרה רגיל השתן שלא ניכר מראהו בטל, אך פה לא ניתן לדעת אם בטל בגלל הדמיון במראה ולכן גזרו לטמא מספק.
בימינו

כאשר אין אפר פרה אדומה כל הכוהנים בחזקת טמאי מתים. לכן בימנו לא ניתן להביא את קודשי הגבול לאכילה לכוהנים, כיוון שאין באפשרותם לאכלם בטהרה, אך עדיין קיימת החובה להפרישם.
את התרומה גדולה ותרומת המעשר מפרישים בדרך כלל ביחד. בכמויות קטנות (לדוגמה במטבח הביתי), מצניעים את הפרשת התרומה בצורה מכובדת (בדרך כלל על ידי הנחתן בשתי שקיות בפח האשפה). כאשר מדובר בכמויות גדולות, יש הנוהגים לתת את התרומה לאכילה לבהמה של כהן. על כן נוהגים למכור את החיות בגני חיות לכהנים בשותפות ולתת לבהמות שבגן החיות לאכול את התרומה, וכך גם מספר בעלי עדרים פרטיים עושים. כאשר מדובר בתרומה משמן זית, יש הנוהגים לתת את השמן לכהנים כשמן להדלקה.
את החלה מפרישים בכמות מינימלית וזורקים לפח באופן מכובד, ויש הנוהגים לשרוף בדווקא. וישנם מקומות בחוץ לארץ בהם נותנים לכהן קטן לאכול את החלה.
הביכורים אינם מופרשים כיום כיוון שנוהגים רק כשבית המקדש קיים
בימינו > האכלת בהמה

ממקורות חז"ל ניתן לראות שהאכלת הבהמה בתרומה הטהורה (לפחות מדאורייתא) היא רק במאכלים שהם ראויים קצת למאכל אדם (כדי שבכלל יתחייבו בתרומה) אך עיקר שימושם הוא למאכל בהמה, אבל מאכלים שראויים רק לאדם לא ניתנים לבהמה בתורת תרומה, ולגבי תרומה טמאה בגמרא יש מחלוקת לדעת רש"י ניתן להביא תרומה טמאה להבמה כי זה נחשב גם ביעור אולם לדעת התוספות תרומה טמאה דינה שרפה בלבד ולכן לא ניתן להביאה לבהמה כלל.
בימינו ישנם מספר הצעות שניתנו על ידי האחרונים כיצד ניתן לתת תרומה לבהמת כהן:
להפריש תרומה מהיבול הגרוע שמתאים רק בדוחק למאכל אדם.
להשאיר את היבול זמן מה עד שיתקלקל ואז לתת אותו לבהמה.
לשים את התרומה ליד בהמות אבל לא להביא להם ישירות והם אוכלות מעצמם.
וכן מי שמשאיר את היבול עם הפסולת שלו (דוגמת שקדים עם קליפותיהם) לא מוחים בו.
וכן בתרומה טמאה שניתן לסמוך על דעת רש"י שמתיר לתת את התרומה הטמאה לבהמה.
הרב צבי פסח פרנק נוטה לומר שתרומה טהורה ניתן בכל אופן לתת לבהמת כהן.
ראו גם

מתנות כהונה
תרומות ומעשרות
חלה
ביכורים
שלישי לטומאה
לקריאה נוספת

הרב יצחק רוזינטאל \ רוזנטאל, כרם ציון ירושלים: מדרש בני ציון תשל"א.
הרב יחיאל מיכל טוקצינסקי עיר הקודש והמקדש ירושלים: דפוס סלומון תשכ"ט.
הרב יחיאל מיכל טוקצינסקי ספר ארץ ישראל ירושלים: הוצאת האחים לוין-אפשטין ושות' תשט"ו.
ביאורים

1 2  כאשר יש צאצאים לאישה או לבת של הכהן, היא אוכלת או לא אוכלת על פי היחוס של הילדים. לדוגמה ישראלית שהתגרשה מכהן עם ילדים ממנו רשאית לאכול בתרומה, לעומת בת כהן עם ילדים מישראל שאינה רשאית לאכול בתרומה. משנה תורה לרמב"ם, ספר זרעים, הלכות תרומות, פרק ו', הלכות י"ב–ט"ו
↑  יותר מ-0% ופחות מ-100%. חייבים לתת כל שהוא ואסור הכל, כדי להפריש מדבר צריך שיישאר ממנו משהו
↑  ללא גבול, מותר להביא ביכורים גם אם זה כל השדה.
↑  שהם: מצרים, שנער (בבל), עמון, ומואב. כאשר החיוב הוא מדרבנן. משנה תורה לרמב"ם, ספר זרעים, הלכות תרומות, פרק א', הלכה א'
↑  כדי להפריש לא חייב שכל היבול יהיה במקום אחד אלא אפשר גם אם חלק מכמות נמצאת במקום אחר ולהפריש ממנה כדי לפטור את הכל.
Heat (אלבום)

Heat (בעברית: חום) הוא המיני-אלבום השלישי של הזמרת-יוצרת האמריקאית, ביונסה. המיני-אלבום יצא לאור בפברואר 2011, על ידי חברות התקליטים קולומביה רקורדס, מיוזיק וורלד וחברת הבשמים קוטי באופן אקסקלוסיבי בבריטניה.
רקע

מיני-אלבום זה נועד על מנת לקדם את הבושם שלה בעל אותו השם אשר יצא באותו הזמן והוא נמכר במקביל לבושם וגם ביחד איתו במהדורות הפיזיות של האלבום. המיני-אלבום מכיל רמיקסים לשירים של הזמרת כולל גרסת כיסוי לשיר "Fever" של ליטל וילי ג'ון.
ביונסה ביצעה את השיר לראשונה עבור הפסקול של הסרט "מקהלה בירושה" בו גם כיכבה בתפקיד ראשי ואשר שימש גם כסינגל שיווקי מתוך האלבום שיצא שנה קודם לכן להורדה דיגיטלית בפעם הראשונה בנפרד מהפסקול. בנוסף לכך, האלבום מכיל שלושה רמיקסים לשירים מתוך אלבומה השלישי I Am... Sasha Fierce, ורמיקס לשיר "At Last" (בוצע במקור על ידי אטה ג'יימס), אשר אותו ביצעה עבור הסרט "קאדילק רקורדס", שגם בו כיכבה בתפקיד הראשי.
הרמיקס לשיר "Broken-Hearted Girl" אשר מופיע באלבום הופיע לראשונה באלבום רמיקסים של הזמרת Above and Beyoncé: Video Collection & Dance Mixes אשר יצא ב-2009.